stanford-oval/wikipedia huggingface dataset:
יעקב ג'יי לביא
ביוגרפיה

לביא בן של אב ניצול שואה. רב-סרן במילואים, הוא בוגר בהצטיינות של הפקולטה לרפואה ע"ש סאקלר באוניברסיטת תל אביב. סיים התמחות בניתוחי לב וחזה במרכז הרפואי שיבא. התמחה בתחום השתלות הלב והלב המלאכותי במרכז הרפואי של אוניברסיטת פיטסבורג, ארצות הברית.
לביא הקים בשנת 1991 את היחידה להשתלות לב במרכז הרפואי שיבא ושימש כמנהלה במשך 30 שנים. במסגרת היחידה בוצעו כ-300 ניתוחי השתלת לב.
בשנת 1994 השתיל לביא לראשונה בישראל לב מלאכותי כגשר להשתלת לב ומאז הושתלו ביחידה בראשותו למעלה מ-250 חולים במגוון חלופות לב מכניות, הן כגשר להשתלת לב והן כתחליף קבוע להשתלה. בשנת 2001 ביצע השתלה ראשונה מסוגה בעולם של חלופה מכנית חדשנית ללב מסוג HeartMate 2 LVAD, לאחר שהיה שותף לצוות הפיתוח שלה במסגרת התמחותו במרכז השתלות הלב בפיטסבורג.
ביוגרפיה > אקדמיה

לביא מכהן כפרופסור מן המניין אמריטוס בחוג לכירורגיה בפקולטה לרפואה של אוניברסיטת תל אביב.
פרסם למעלה מ-150 מאמרים בספרות הרפואית, פרקים בספרים בתחום ניתוחי הלב, השתלות הלב והאתיקה של השתלות האיברים, וכן ספר מקיף בנושא בעיות קרישת דם בניתוחי לב.
התוכנית להשתלות איברים

בשנת 2005 יזם לביא והציע את התוכנית של מתן קדימות בתור להשתלות איברים למועמדים להשתלה שיהיו חתומים ותיקים על כרטיס התורם, ופעל בשיתוף עם משרד הבריאות וועדת הבריאות של הכנסת להכללתה בחוק השתלות האיברים שהתקבל בשנת 2008.
בנוסף יזם לביא את הסעיף הייחודי בחוק ההשתלות הישראלי האוסר מימון ביטוחי של השתלות איברים בחולים ישראלים המתבצעות בארצות בהן מתקיים סחר באיברים או נטילת איברים בניגוד לכללים האתיים הבינלאומיים.
לביא כיהן כיו"ר האיגוד הישראלי לכירורגיית לב וחזה וכנשיא החברה הישראלית להשתלות איברים של ההסתדרות הרפואית.
לביא חבר במועצה הלאומית למחלות לב, נציג ישראל בוועדת המעקב הבינלאומית אחר יישום הצהרת איסטנבול כנגד סחר באיברים וחבר בוועד המייעץ של ארגון הרופאים הבינלאומי כנגד נטילת איברים בכפייה.
הערות שוליים

↑  פרופ' יעקב לביא בית חולים תל השומר
↑  תומר ולמר, לראשונה בישראל: מושתלת לב ילדה זוג תאומות בריאות, באתר nrg‏, 25 ביולי 2010
↑  פרופ' יעקב ג'יי לביא אוניברסיטת תל אביב
↑  פרופ' יעקב (ג'יי) לביא, באתר ynet, 4 בנובמבר 2003
| --- | --- |
בקרת זהויות :  ORCID: 0000-0002-3641-1114
פולינום סימטרי

באלגברה, פולינום בכמה משתנים הוא פולינום סימטרי, אם הוא נשאר קבוע תחת כל החלפה של המשתנים.
לדוגמה,  x_{1}^{2}+x_{2}^{2}+x_{3}^{2} סימטרי, ואילו  x_{1}+x_{2}-x_{3} אינו סימטרי.
הפולינומים הסימטריים נחקרו בתחילה בהקשר לפתרונות של משוואות פולינומיות בנעלם אחד, משום שמקדמי הפולינום הם פולינומים סימטריים בשורשים שלו. עם הזמן זכו הפולינומים הסימטריים למעמד משל עצמם, והם מופיעים בענפים שונים של המתמטיקה, בעיקר בקומבינטוריקה.
הפולינומים הסימטריים הסטנדרטיים

הפולינומים הסטנדרטיים ב- n משתנים הם  \sigma _{r}=\!\!\sum _{i_{1}<\cdots <i_{r}}\!\!\!x_{i_{1}}\!\cdots x_{i_{r}} (כאשר  r=1,\ldots ,n): סכום של  {\binom {n}{r}} מונומים ממעלה  r.
את הפולינום  \prod _{i\,=\,1}^{n}(x-x_{i}), ששורשיו הם המספרים  x_{1},\ldots ,x_{n}, אפשר לכתוב בצורה  \sum _{i\,=\,0}^{n}(-1)^{i}\sigma _{i}x^{n-i}, ומכיוון שפולינום קובע את שורשיו, נובע מכך שאוסף הפונקציות הסימטריות ב- x_{1},\ldots ,x_{n} קובע את המשתנים האלה, עד כדי סדר.
המשפט היסודי של הפולינומים הסימטריים קובע שכל פולינום סימטרי אפשר להציג (באופן יחיד) כפולינום בפולינומים הסטנדרטיים. ניוטון רמז לטענה כזו, ואחריו טיפל בכמה מקרים גם אדוארד וארינג (Meditationes Algebraicae, 1782). את המשפט הוכיח גאוס, במסגרת טיפולו במשפט היסודי של האלגברה.
מן המשפט הזה אפשר להסיק תוצאות דומות על פונקציות רציונליות סימטריות (כולן פונקציות רציונליות של הפולינומים הסטנדרטיים), ועל פונקציות סימטריות במשתנים  x_{i}^{\pm 1} (כולם פונקציות במשתנים  \sigma _{1},\ldots ,\sigma _{n},\sigma _{n}^{-1}).
ב-1629 הגדיר Albert Girard את הפונקציות הסימטריות  s_{r}=x_{1}^{r}+\cdots +x_{n}^{r}. ניוטון חקר פונקציות כאלה ב-1665–1666, והציג את התוצאות שאליהן הגיע בספרו Arithmetica Universalis, ‏1707. ניוטון סיפק גם נוסחה רקורסיבית להצגת  s_{r} במונחי הפונקציות הסימטריות.
הדיסקרימיננטה ופולינומים כמעט סימטריים

בין הפולינומים הסימטריים, יש חשיבות מיוחדת לדיסקרימיננטה של המספרים  x_{1},\ldots ,x_{n}, המוגדרת כמכפלה  \Delta =\prod _{i<j}(x_{i}-x_{j})^{2}. לפי ההגדרה, השורש הריבועי  {\sqrt {\Delta }} הוא פולינום במשתנים  x_{1},\ldots ,x_{n}, ואילו הדיסקרימיננטה עצמה היא פולינום סימטרי, שאפשר לבטא במונחי הפולינומים הסטנדרטיים. למשל:

עבור  n=2 מתקיים  \Delta =(x_{1}-x_{2})^{2}=\sigma _{1}^{2}-4\sigma _{2}.

עבור  n=3 מתקיים  \Delta =-4\sigma _{2}^{3}-27\sigma _{3}^{2}+\sigma _{1}^{2}\sigma _{2}^{2}-4\sigma _{1}^{3}\sigma _{3}+18\sigma _{1}\sigma _{2}\sigma _{3}.

שורש הדיסקרימיננטה אינו סימטרי, משום שהוא נשאר קבוע רק תחת הפעלה של תמורה זוגית:

לכל תמורה  \tau   מתקיים  \tau ({\sqrt {\Delta }})=\operatorname {sgn}(\tau )\cdot {\sqrt {\Delta }} (זו הבחנה של יעקובי, 1841). היעקוביאן של הפונקציות  \sigma _{1},\ldots ,\sigma _{n} לפי המשתנים  x_{1},\ldots ,x_{n} הוא שורש הדיסקרימיננטה.
כהכללה של המשפט היסודי, כל פונקציה שאינה משתנה תחת הפעלת תמורות זוגיות אפשר לכתוב בצורה  f+g{\sqrt {\Delta }}, כאשר  f,g פונקציות סימטריות.
ראו גם

פולינום סימטרי אלמנטרי
איינסלי סיגר

| --- | --- |
אין תמונה חופשית
 לידה:  4 בספטמבר 1998 (בת 26) קארי, צפון קרוליינה, ארצות הברית ארצות הברית
 תקופת הפעילות:  מ-2016
 עיסוק:  שחקנית תיאטרון וטלוויזיה
 מקום לימודים:  אוניברסיטת צפון קרוליינה
 פרופיל ב-IMDb
 
איינסלי סיגר (באנגלית: Ainsley Seiger; נולדה ב-4 בספטמבר 1998) היא שחקנית אמריקאית הידועה בתפקידה כג'ט סלוטמייקרס בתוכנית "חוק וסדר: פשע מאורגן".
ביוגרפיה

סיגר נולדה בשנת 1998 בעיר קארי בצפון קרוליינה, ארצות הברית, לאמא זמרת אופרה ואבא תכשיטן. היא למדה בתיכון אפקס, וסיימה תואר ראשון בשנת 2020 באוניברסיטת צפון קרוליינה לאומנות בוינסטון סיילם.
קריירה > התחלת הקריירה

סיגר החלה את הקריירה שלה בתיאטרון, בעודה בתיכון. היא הופיעה בברודוויי בשנת 2016 בתפקיד ונסדיי אדמס ממשפחת אדמס, תפקיד עליו זכתה בפרס תיאטרון. היא הופיעה במספר סרטים קצרים ביניהם הסרט "American Waste" ב-2019 בתפקיד ג'ואן.
קריירה > חוק וסדר: פשע מאורגן

בשנת 2021 היא הצטרפה לצוות של הסדרה "חוק וסדר: פשע מאורגן". במסגרת תפקידה הופיעה גם בכמה פרקים בסדרה "חוק וסדר: מדור מיוחד". בתפקידה כג'ט סלוטמייקרס היא משמשת כחלק מהיחידה של הפשע המאורגן, תחת סמלת איאנה בל (דניאל מונה טרואיט).
חיים אישיים

סיגר משתמש/ת/ים בכל כינויי הגוף her/she/they ומגדיר/ה עצמם כביסקסואל.
הערות שוליים

↑  Denise Petski, Denise Petski, ‘Law & Order: Organized Crime’: Ainsley Seiger Joins As Series Regular, Charlotte Sullivan & Nick Creegan Among 4 Set To Recur In NBC’s ‘SVU’ Spinoff, Deadline, ‏2021-02-19 (באנגלית אמריקאית)
↑  Law And Order: Organized Crime's Ainsley Seiger Talks TV Debut, Working with Christopher Meloni & Mariska Hargitay, and More, TV Shows (באנגלית)
↑  WTVD, Triangle Rising Stars sends teens to Broadway, ABC11 Raleigh-Durham, ‏2016-07-14 (באנגלית)
↑  New York Times features Drama Class of 2020, which graduated amidst the COVID-19 shutdown, www.uncsa.edu (באנגלית)
אלכסנדרה ברקנרידג'

| --- | --- |

 לידה:  15 במאי 1982 (בת 42) ברידג'פורט, ארצות הברית 
 שם לידה:  Alexandra Hetherington Breckenridge 
 מדינה:  ארצות הברית 
 תקופת הפעילות:  מ-1998 
 מקום לימודים:  בית הספר לאמנות קליפורניה 
 בן או בת זוג:  קייסי הופר (2015–?) 
 צאצאים:  2
 http://www.alexandrabreckenridge.com
 פרופיל ב-IMDb
 
אלכסנדרה התרינגטון ברקנרידג' (באנגלית: Alexandra Breckenridge; נולדה ב-15 במאי 1982) היא שחקנית טלוויזיה אמריקאית. היא החלה את הקריירה שלה בתפקידי משנה בסרטי קומדיה לנעורים כגון שקרן בריבוע (2002) ויש לה ביצים (2006). מאוחר יותר היא כיכבה בתור מוירה אוהרה הצעירה בעונה הראשונה של אימה אמריקאית של רשת FX, וגילמה את קיילי בעונה השלישית. היא שיחקה את ג'סי אנדרסון בסדרת המתים המהלכים של AMC ואת סופי בסדרה החיים עצמם של NBC. היא גם הקול של דמויות שונות בסדרת הקומדיה המצוירת איש משפחה. מאז 2019, היא מככבת בתור מלינדה "מל" מונרו בסדרה המצליחה של נטפליקס "וירג'ין ריבר".
ביוגרפיה

ברקנרידג' נולדה בברידג'פורט, קונטיקט, ארצות הברית שם גדלה עד גיל 10, אז עברה עם אמה למיל ואלי, קליפורניה. בגיל 15 עברו השתיים ללוס אנג'לס על מנת שתוכל להתמקד בקריירת המשחק שלה. דודה הוא השחקן מייקל וות'רלי.
קריירה

בשנת 2000, ברקנרידג' שחקה בתור שלי וויבר בסרט "זרוקים ויורמים", והיא הופיעה במספר סדרות ביניהן: "ג'אג", "דוסון קריק", "CSI", "מכושפות", "באפי ציידת הערפדים", "בניחוש חוקר", "מדיום" ועוד.
ב־2002 הופיעה בסרט "שקרן בריבוע", בכיכובו של פרנקי מוניז, בתפקיד אחותו הגדולה של ג'ייסון שפרד, ג'ני.
החל מ-2005 לברקנרידג' היו מספר תפקידים קוליים בסדרת הטלוויזיה המצוירת "איש משפחה". ברקנרידג' מבצעת לעיתים קרובות הופעות מפורסמות בסדרה, ובין היתר ביצעה חיקויים של רנה זלווגר, שרה ג'סיקה פרקר, קייטי הולמס ואחרות. היו לה גם תפקידים בסדרת האינטרנט של מקפרלן "Cavalcade of Cartoon Comedy". ברקנרידג' גם שיחקה בפרק של הסדרה "אבא אמריקאי", שנוצרה גם היא על ידי מקפרלן.
בשנת 2006, ברקנרידג' שיחקה בתור מוניק בסרט "יש לה ביצים".
ב-2009, השתתפה ברקנרידג' בסרט העצמאי "הגשר לשום מקום", בבימויו של בלייר אנדרווד.
בשנת 2011 לברקנרידג' היה תפקיד חוזר בעונה הרביעית של "דם אמיתי" של HBO בתור קתרינה פלהם וגם בעונה הראשונה של "אימה אמריקאית" – "אימה אמריקאית: בית הרצח" של FX בתור מוירה אוהרה הצעירה, רוחה של משרתת לכודה בבית שבו היא הועסקה. בנוסף, היא חזרה לשני פרקים בעונה השלישית של הסדרה, "אימה אמריקאית: הכישוף", בתור קיילי, מכשפה צעירה המצטיינת בפירוקינזיס.
מ-2015 עד 2016, ברקנרידג' גילמה את ג'סי אנדרסון, דמות מסדרת הקומיקס באותו השם, בעונה החמישית ובעונה השישית של סדרת האימה הפוסט-אפוקליפטית של AMC, "המתים המהלכים". בשנת 2015, היא שיחקה במותחן הפסיכולוגי "Dark" של המפיק הבכיר ג'ו דנטה והבמאי ניק באזיל.
בשנת 2017 החלה להופיע בסדרה "החיים עצמם" בדמותה של סופי, חברת ילדות של קייט ואשתו לשעבר של קווין פירסון. היא הופיעה בעונה הראשונה והשנייה, ובמספר פרקים בעונה השלישית והרביעית, וכן במספר פרקים בעונה השישית והאחרונה.
בשנת 2019 החלה להופיע בתפקיד ראשי בדמותה של מלינדה (מל) מונרו, בסדרת הדרמה המצליחה של נטפליקס, "וירג'ין ריבר", כבת זוגו של מרטין הנדרסון.
חיים אישיים

ברקנרידג' נישאה ב-2015 לגיטריסט קייסי הופר. יש לשניים בן (2016) ובת (2017).
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2002 | מחוז אורנג' | אנה |  |
| 2002 | שקרן בריבוע | ג'ייני שפרד |  |
| 2002 | Wishcraft | קריסטי |  |
| 2002 | Vampire Clan | צ'ריטי לין קיסי |  |
| 2002 | Slasher Flick | לורה | סרט קצר |
| 2003 | D.E.B.S. | איימי | סרט קצר |
| 2005 | הצלצול | ונסה | סרט קצר |
| 2006 | יש לה ביצים | מוניק ולנטיין |  |
| 2006 | Jack Rabbit | הארלי | סרט קצר |
| 2008 | The Art of Travel | קייט |  |
| 2009 | The Bridge to Nowhere | סיינה |  |
| 2011 | Darkest Hour | אליסיה | סרט קצר |
| 2012 | Ticket Out | גקוסלין |  |
| 2014 | Other People's Children | אריאל |  |
| 2015 | Always Watching: A Marble Hornets Story | שרה |  |
| 2015 | Dark | ליה |  |
| 2015 | מאחורי הרוכסן | כריסטי |  |
| 2016 | Broken Vows | דברה |  |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1998 | Even the Losers | לא ידוע | סרט טלוויזיה |
| 1999 | Locust Valley | ארדן | סרט טלוויזיה |
| 2000 | דוסון קריק | קייט דאגלס | בפרק: "Valentine's Day Massacre" |
| 2000 | זרוקים ויורמים | שלי וויבר | בפרק: "Looks and Books" |
| 2000 | Opposite Sex | פרנסיס | 3 פרקים |
| 2001–2002 | Undeclared | סלסט | 2 פרקים |
| 2002 | מכושפות | מישל מיגליס | בפרק: "A Paige from the Past" |
| 2002 | באפי ציידת הערפדים | קיט הולבורן | בפרק: "Lessons" |
| 2004 | Mystery Girl | קייטי היל | סרט טלוויזיה קצר |
| 2004 | CSI | ליסה "קלאופטרה" האנט | בפרק: "Turn of the Screws" |
| 2004 | ג'אג | פיא בונפיליו | בפרק: "There Goes the Neighborhood" |
| 2005 | Murder Book | שרה | סרט טלוויזיה |
| 2005 | רומי ומישל: ההתחלה | מישל וינברגר | סרט טלוויזיה |
| 2005 | מדיום | איזבל גלוון | בפרק: "Jump Start" |
| 2005 | Sex, Love & Secrets | מדי ליאל | בפרק: "Protection" |
| 2005–2018 | איש משפחה | מספר דמויות | תפקיד קולי; 64 episodes |
| 2006 | אבא אמריקאי | ילדה | תפקיד קולי; בפרק: "With Friends Like Steve's" |
| 2007 | בניחוש חוקר | בטי | בפרק: "Scary Sherry: Bianca's Toast" |
| 2007–2008 | Dirt | ווילה מקפירסון | תפקיד ראשי |
| 2008 | Seth MacFarlane's Cavalcade of Cartoon Comedy | הנסיכה אפרסק | תפקיד קולי; 2 פרקים |
| 2008 | The Ex List | ויויאן | תפקיד ראשי |
| 2010 | Sons of Tucson | ג'ינה | 2 episodes |
| 2010 | חיים בלתי צפויים | אבי קאסידי | 5 פרקים |
| 2011 | Cooper and Stone | ג'נה קופר | סרט טלוויזיה |
| 2011 | פרנקלין ובאש | אמילי קלייר | בפרק: "Bachelor Party" |
| 2011 | דם אמיתי | קת'רין פלהם | 4 פרקים |
| 2011 | אימה אמריקאית: בית הרצח | מוירה אוהרה (הצעירה) | 6 פרקים |
| 2012 | Men at Work | קייטלין | בפרק: "Wake and Bake" |
| 2013 | אימה אמריקאית: הכישוף | קיילי | 2 פרקים |
| 2013 | Save Me | קרלי ברוגנו | תפקיד ראשי |
| 2014 | Rake | ברוק אלכסנדר | בפרק: "A Close Shave" |
| 2015–2016 | המתים המהלכים | ג'סי אנדרסון | 11 פרקים (עונות 5 ו-6) |
| 2015 | אקסטנט | זואי גרנט | בפרק: "Morphoses" |
| 2016 | Pure Genius | מרגוט באייר | בפרק: "Pilot" |
| 2017–2022 | החיים עצמם | סופי | תפקיד משנה (עונה 1); תפקיד ראשי (עונה 2); תפקיד אורח (עונות 3–6) |
| 2018 | חוק וסדר: מדור מיוחד | שרה קנט | בפרק: "Mea Culpa" |
| 2018 | חג מולד מעבר לפינה | קלייר | סרט טלוויזיה |
| 2019–הווה | וירג'ין ריבר | מלינדה "מל" מונרו | תפקיד ראשי |
| 2020 | Love in Store | טרי קרפנטר | סרט טלוויזיה |
הערות שוליים

↑  Lesley Goldberg, Lesley Goldberg, ‘American Horror Story’: Alexandra Breckenridge Returns for ‘Coven’, The Hollywood Reporter, ‏2013-08-02 (באנגלית אמריקאית)
↑  Connie Liou Linkedin Linkedin, More Articles: Celebrity, 2020 Published on January 28, 'This Is Us': Who Plays Sophie? Alexandra Breckenridge and Amanda Leighton Portray Kevin's Ex-Wife, Showbiz Cheat Sheet, ‏2020-01-28 (באנגלית אמריקאית)
↑  שרון גולן מאירי, ‏מה בעצם קורה ב"וירג'ין ריבר"?, באתר ‏מאקו‏, 3 בדצמבר 2020
↑  'This Is Us' Star Alexandra Breckenridge Gives Birth to Daughter -- Find Out Her Name! | Entertainment Tonight, www.etonline.com (באנגלית אמריקאית)
| --- | --- |
בקרת זהויות :  BnF: cb155733868 (data)  GND: 1025438183  ISNI: 0000 0000 0256 0459  LCCN: no2006118749  PIC: 385568  SUDOC: 168131234  VIAF: 294666246   WorldCat (עם VIAF): 294666246 
אלכסנדרה ברקנרידג' ב-2015
ולדימיר מדם

| --- | --- |

 לידה:  22 ביולי 1879 לייפאיה, האימפריה הרוסית 
 פטירה:  9 בינואר 1923 (בגיל 43) ברוקלין, ארצות הברית 
 מדינה:  האימפריה הרוסית 
 השכלה:  אוניברסיטת ברן 
 מפלגה:  הבונד 
 
ולדימיר דווידוביץ' מֶדֶם (ביידיש: וולאַדימיר מעדעם; ברוסית: Владимир Давидович Медем;‏ 22 ביולי 1879, לייפאיה, האימפריה הרוסית – 9 ביוני 1923, ניו יורק) היה תאורטיקן מרקסיסט וממנהיגי תנועת "הבונד" והאידאולוגים הבולטים שלה.
קורות חיים

מדם נולד בשנת 1879 בלִיֶפאיה שבצפון-מערב האימפריה הרוסית (לטביה). הוריו היהודים המירו דתם לנצרות לותרנית ואחר כך עברו לכנסייה הפרבוסלבית הממלכתית (כשחזר להזדהות כיהודי בתור אדם מבוגר, לא חש כל צורך בהליך דתי או בהפגנת זיקה דתית כלשהי). אביו, דויד מדם (1836–1893) היה רופא צבאי. מדם גדל במינסק, למד בה בגימנסיה ולאחר מכן למד משפטים באוניברסיטת קייב, שם גם נחשף לאידאולוגיה סוציאליסטית. במקביל, התעוררה בו גם התעניינות והזדהות עם מורשתו היהודית.
ב-1900 החל להיות פעיל של תנועת "הבונד" הסוציאליסטית-אוטונומיסטית, שדגלה (בניגוד לציונות ולטריטוריאליזם) בפתרון בעיית היהודים בארצות מושבם. בגלל פעילותו הפוליטית, נידון ב-1901 על ידי השלטונות הצאריים לחמש שנות מאסר עם עבודת פרך בסיביר, ונמלט לשווייץ. בבזל ובז'נבה העמיק את מעורבותו בתנועה הפוליטית, והפך למנהיג מרכזי בארגון הגולה של הבונד. ב-1905 שב לרוסיה. בעיר וילנה (ליטא) ערך מדם את "נאשה סלובו" (Наше слово), ביטאון הבונד בשפה הרוסית, והתפרסם כנואם. מדם הצטרף למנהיגות הבונד בפולין, וב-1913 נידון שוב למאסר, הפעם בפולין, בשל פעילותו הפוליטית. בעת הכיבוש הגרמני של פולין במלחמת העולם הראשונה, היה מנהיג הבונד בפולין. בשנת 1921 היגר לארצות הברית. שם פרסם מאמרים בעיתון היידי "פֿאָרווערטס" והמשיך לפעול בשם הבונד עד מותו מהתקף לב.
מדם נפטר ב-1923 בניו יורק, בגיל 44. הותיר אישה, גינה.
בשנת 1929 הוקמה ספריית מדם בפריז. הספרייה קיימת עד היום, והיא הספרייה הגדולה באירופה לספרות יידיש.
נייטרליזם

מדם פיתח את גישת הנייטרליזם לשאלה הלאומית היהודית. על פי גישה זו על הבונד לנקוט עמדה נייטרלית ביחס לעתיד הלאומיות - אל לו לפעול לשם שימורה אך גם לא לנסות ולקדם את היעלמותה. תפיסתו זו של מדם צמחה כתגובה לעמדותיה של קבוצת "איסקרה" במפלגה הסוציאל-דמוקרטית הרוסית שלנין עמד בראשה. קבוצה זו ראתה בלאומיות בכלל ובזו היהודית בפרט אידאולוגיה בורגנית שיש להיפטר ממנה. קבוצת איסקרה ביקשה לאחד את כל פועלי האימפריה הרוסית על העמים הרבים שבה בתנועה אחת כלל-רוסית חזקה. מדם, כמו פעילי בונד אחרים, סבר כי התבוללות כפויה של עם קטן בתוך עם גדול יותר היא סוג של דיכוי שיש להילחם נגדו. אדם הגדל עם שפת אם ותרבות כלשהי ונאלץ להסתגל לשפה חדשה ולתרבות אחרת מופלה לרעה. מנגד, כסוציאליסט לא ראה מדם את הלאומיות כאידיאל בפני עצמו שיש להילחם למענו. התרבות היא חלק מההוויה האנושית, אולם דרכן של תרבויות לפרוח ולשקוע. הסוציאליסט צריך להגן על זכויותיו של כל אדם לחיות באופן חופשי בתרבותו - להשתמש בשפת האם שלו, לרכוש בה השכלה וליצור בה תרבות, אולם אל לו לראות בה אידיאל בפני עצמה, מפני שאז היא הופכת לכלי פוליטי מדכא בפני עצמו.
מדם היה האיש שטבע את הביטוי ”הדם היהודי שנשפך בפוגרומים כמוהו כשמן על גלגלי המהפכה”.
ספריו

די נאַציאָנאַלע פֿראַגע און די סאָציאַל-דעמאָקראַטיע, וילנה: די וועלט, 1906. ("השאלה הלאומית והסוציאל-דמוקרטיה")
זכרונות און אַרטיקלען: מיט’ן בילד און ביאָגראַפֿיע פֿון אויטאָר, ורשה: יודיש ('פֿאַרלאַג יידיש'), תרע"ח 1918. ("זיכרונות ומאמרים")
פֿון מיַין נאָטיץ-בוך, ורשה: ראָם ('פֿאַרלאַג יידיש'), 1920. ("מפנקס רשימותיי") (מאמרים)
פֿון מיַין לעבען, 2 כרכים, ניו יורק: וולאַדימיר מעדעם קאָמיטע, 1923. ("מחיי") (אוטוביוגרפיה)
Учредительное собраніе и демократическая республика, Берлинъ: Ладыжниковъ, [192-?]. (Учредительное собрание и демократическая республика)
О политическихъ партіяхъ, Берлинъ: Ладыжниковъ, [192-?]. (О политических партиях)
ספריו > בתרגום

ולדימיר מעדעם, פרקי חיים: פרקים נבחרים מתוך "פון מיין לעבן", ניו-יורק 1923; תרגם נ’ גנתון; ההדיר והעיר מ’ מישקינסקי, ירושלים: האוניברסיטה העברית – החוג להיסטוריה של עם ישראל והמפעל לחקר תנועת הפועלים ('קונטרסים לתלמידים: מקורות ומחקרים'), תשל"ג.
ולדימיר מדם, זכרונות: האגדה של תנועת הפועלים היהודית; [תרגם מיידיש פסח בן עמרם], תל אביב: הוצאת י. ל. פרץ, תשמ"ד 1984.
По царским тюрьмам: тюремные воспоминания; перев. с евр. с предисл. Д. Заславского, Ленинград: Книга (Историко-революционная библиотека), 1924.
Vladimir Medem, 'From my life,' Yiddish 1, 3 (1973-1974), 20-46.
לקריאה נוספת

וולאַדימיר מעדעם: צום צוואַנציקסטן יאָרציַיט, ניו יורק: אַמעריקאַנער רעפרעזענטאנץ פֿון אַלגעמיינעם יִידישן אַרבעטער בונד (בונד) אין פּוילן, 1943. (ביידיש)
נפתלי גראָס, וולאַדימיר מעדעם: די לעגענדע פון דער יִידישער אַרבעטער-באַוועגונג; ציַיכנונגען פֿון חיים גראָס, ניוארק: קינדער-רינג ביַי דעם בילדונגס-קאָמיטעט פון אַרבעטער רינג, 1938. (ביידיש)
סאָפֿיע דובנאָוו־ערליך, 'וולדימיר מעדעם', אונדזער צייט 7–8 (1979), 28–32; 9, 26–29. (ביידיש)
משה מישקינסקי, 'ולדימיר מדם – האיש בתנועתו', בתוך: אלי שאלתיאל (עורך), יהודים בתנועות מהפכניות: קובץ מאמרים, ירושלים: מרכז זלמן שזר, תשמ"ג, עמ' 67–74. (נדפס שוב בקובץ מאמריו של מישקינסקי, עיונים בסוציאליזם היהודי: אסופת מאמרים, קריית שדה בוקר: מכון בן-גוריון לחקר ישראל, הציונות ומורשת בן-גוריון; תל אביב: המכון לחקר התפוצות – אוניברסיטת תל אביב; חיפה: מכון גוטאיינר לחקר הבונד ותנועת הפועלים היהודית – אוניברסיטת חיפה, תשס"ד 2004, עמ' 151–158.)
יוסף גורני, 'הכיסופים הביתה – ולדימיר מדם והשאלה הלאומית היהודית', שבות, 11, 27 (2002–2003), פא–צט.
דוד-אליהו פישמן, 'תחיית הקהילה: הקהילה במחשבה הלאומית בגולה, בתוך: יוסף קפלן (עורך הסדרה), קהל ישראל – השלטון העצמי היהודי לדורותיו: סידרה לזכרו של ישראל היילפרין, כרך ג: העת החדשה (עורך: ישראל ברטל), ירושלים: מרכז זלמן שזר לתולדות ישראל, תשס"ד 2004, עמ' 233–250.
Виктор Гусев, 'В. Коссовский и В. Медем против В. Ленина: могут ли евреи называться нацией и иметь собственную государственность?,' К.Ю. Бурмистров [и др.] (Ред), Материалы Тринадцатой Ежегодной Международной Междисциплинарной конференции по иудаике, Москва: Центр научных работников и преподавателей иудаики в вузах "Сэфер", 2006, стр. 403-416. (ברוסית)
Henri Minczeles, 'A l’origin du socialisme juif: le rôle de Vladimir Medem,' Les Nouveaux Cahiers 61 (1980), 15-18. (בצרפתית)
Yoav Peled, 'Vom Bund zu Balad: nationalkulturelle Autonomie als Kritik der zionistischen Theorie und Praxis,' Tel Aviver Jahrbuch für Deutsche Geschichte 33 (2005), 260-276. (בגרמנית)
הערות שוליים

↑  על אודות הספרייה ראו: Gilles Rozier, 'The "Medem-bibliotek", the Yiddish library of Paris,' Shofar 14,3 (1996), 138-143.
↑  נורמן רוז, חיים ויצמן, פרק א, עמ' 9.
| --- | --- |
בקרת זהויות :  NLI: 987007265253205171  PLWABN: 9810657685205606  BnF: cb12733047n (data)  GND: 119158744  HDS: 027850  ISNI: 0000 0003 6854 6838  LCCN: n85045480  LNB: 000249090  NTA: 298104571  RERO: 02-A005883475  SELIBR: 230606  SNAC: w6dk45nh  SUDOC: 029815703  VIAF: 19803489   WorldCat (עם VIAF): 19803489
מחיר למשתכן

מחיר למשתכן (בשמה הרשמי דירה בהנחה; בעבר כונתה מחיר מופחת) היא שיטת מכירה של קרקעות המיועדות לבנייה של דירות בישראל, ואשר על פיה מתחרים יזמים המעוניינים לזכות במכרז לפיתוח ובנייה במתחם הקרקע שעליו יבנו הדירות למגורים, על המחיר הסופי של הדירה שאותה ישלם הקונה הסופי - המשתכן. הזוכה במכרז הוא זה המציע את המחיר הסופי הנמוך ביותר לדירה על פי תנאים שנקבעו במכרז. לצורך פרסום המכרז, ניהול התהליך ובחירת הזוכה, הוקמה מִנְהֶלֶת פרויקט ייעודית, שמפקחת על עמידת הקבלן בהתחייבויותיו מול משרד השיכון ומול רוכשי הדירות, לרבות מחירי הדירות. התכנית מיועדת לאוכלוסיית הזוגות הצעירים וליחידים חסרי דירה.
ביקורת

עיקרון העדפת "בן המקום" ספג ביקורת כיוצר אפליה פסולה. על פי הערכות, חלק מהזוכים בהגרלות לא התכוונו לגור בדירות בהן זכו, הם מתכוונים להשכירן ולגור במקום אחר, ובכך לפי הטענות הם למעשה הופכים למשקיעים בנדל"ן.
באופן כללי, ההנחות שהתקבלו על דירות במחיר למשתכן הגיעו ל-26-40% ממחירי דירות דומות שנמכרו בשוק החופשי, ואולם כשתרגמו את ההנחות הללו לכסף, השונות בין ההנחות הייתה גדולה מאוד, בהתאם לאזור הגאוגרפי שבו נמכרו הדירות המוזלות. התקיימה ביקורת על פערים גדולים בהנחות שבין אזורי הביקוש לאלה שאינם.
הערות שוליים

↑  זיו מאור, תוכניות לבניית 15 אלף יח"ד בשיטת מחיר למשתכן, באתר הארץ, 21 בספטמבר 2001
↑   שי גל, כבוד למגזר: חרדים זוכים לדירות במחיר מוזל, אולפן שישי, ערוץ 2, 16 בנובמבר 2007
↑   חיים ריבלין, ‏כך מגלגלים כספים - על חשבון דיור זול לזכאים, באתר ‏מאקו‏, 12 בפברואר 2012
↑  בילי פרנקל, רווקים בני 26? גם אתם תוכלו להשתתף בהגרלות מחיר למשתכן, באתר ynet, 11 באוקטובר 2018
↑  החלטת בג"ץ בעניין הקריטריונים לדיור: מחיר למשתכן ודיור להשכרה ארוכת טווח, 29 בנובמבר 2012, הודעת דובר משרד השיכון
↑  משרד השיכון שם סוף למכרזי "מחיר למשתכן", באתר גלובס, 12 בדצמבר 2013
1 2  אמיתי גזית, הרחבת מחיר למשתכן לא בהכרח תסייע להוזלת הדירות, באתר כלכליסט, 22 ביוני 2015
↑  סיום ההרשמה לסדרה א' של תוכנית מחיר למשתכן, באתר מחיר למשתכן
↑  בילי פרנקל, אובדן הכנסות המדינה במחיר למשתכן: 1.1 מיליארד שקל ב-2016, באתר ynet, 21 באוגוסט 2017
↑  אביב גוטר, מחיר למשתכן רעננה: חצי מהזוכים ביטלו, באתר כלכליסט, 28 בנובמבר 2016
↑  אביב גוטר, פרסום ראשון מחיר למשתכן בקרית ביאליק לא מתרומם? זוכים במקומות האחרונים הוזמנו לבחור דירות, באתר כלכליסט, 26 בינואר 2017
↑   ליאור קינן, "מחיר למשתכן": עקב ביטול של זוכים בדירות, פורסמו הנחיות חדשות של משרד הבינוי והשיכון, באתר חדשות 13 (לשעבר ערוץ עשר), 12 בדצמבר 2016
↑  אורי חודי, ‏ההגרלה הגדולה ב"מחיר למשתכן": 36,292 כבר נרשמו, באתר גלובס, 3 ביולי 2017
↑  אורי חודי, ‏מחיר למשתכן - ההגרלה הגדולה: סיכוי 1 ל-27 לדירה בראשל"צ, באתר גלובס, 10 ביולי 2017
↑  תוכנית "מחיר למשתכן" הוארכה עד שנת 2019, באתר ynet, 18 בספטמבר 2017
↑  משפרי דיור? עכשיו גם אתם יכולים, באתר משרד הבינוי והשיכון, ‏25 בספטמבר 2017
↑  מחיר למשתכן למשפרי דיור: לא רק למי שאין בבעלותו דירה, באתר דין - עורכי דין ומידע משפטי בישראל, ‏15 באוגוסט 2017
↑  ענת דניאלי, מחיר למשתכן נפתחת לראשונה גם למשפרי דיור, באתר כלכליסט, 27 ביולי 2017
↑  ענת דניאלי, הציבור לא קונה והקבלנים רצים אל שר האוצר, באתר כלכליסט, 15 בנובמבר 2017
↑  ענת דניאלי, מחיר למשתכן הרצליה: 68% לעשירים בלבד, באתר כלכליסט, 29 באוגוסט 2017
1 2  היבטים בתוכנית הממשלתית לדיור "מחיר למשתכן", באתר www.mevaker.gov.il
↑  עופר פטרסבורג, המחירים רוסנו, אבל מעט דירות אוכלסו: "מחיר למשתכן" - סיכום ביניים, באתר ynet, 21 באפריל 2019
↑  אמיתי גזית, בגלל הסחבת: דירת מחיר למשתכן התייקרה ב־140 אלף שקל בממוצע, באתר כלכליסט, 5 ביולי 2022
↑  אריק מירובסקי, ‏היועמ"ש: מחיר למשתכן היא הגרלה שמצריכה קבלת היתר ממשרד האוצר, באתר גלובס, 10 בספטמבר 2019
↑  תכנית הדיור החדשה “דיור במחיר מופחת”, באתר רשות מקרקעי ישראל, ‏9 בספטמבר 2020
↑  הילה ציאון, עכשיו זה רשמי: אושרה תוכנית הדיור של ליצמן שתחליף את מחיר למשתכן, באתר ynet, 8 בספטמבר 2020
↑   דניאל שגב, ההטבה לבני המקום במחיר למשתכן - אפליה פסולה, באתר TheMarker‏, 26 בינואר 2019
↑  אריק מירובסקי, ‏בנק ישראל: הפערים בהנחות ב"מחיר למשתכן" גדולים בהרבה מההערכות, באתר גלובס, 28 במרץ 2023